مسلمانوں كى كيفيت اور خصوصاً جعفر كى موت سے رسول خدا(ص) بے حد غمگين تھے _ حضرت جعفر كے شہيد ہونے پر آپ نے(ص) شدّت كے ساتھ گريہ كيا جعفر كے گھر والوں كو تسلّى دينے كے لئے ان كے گھر تشريف لے گئے اور فرمايا كہ '' ميرے بچے ، عون ومحمد اور عبداللہ كہاں ہيں ؟ جناب جعفر كى بيوى اسمائ، حضرت جعفر كے بيٹوں كو رسول خدا(ص) كى خدمت ميں لائيں ،آنحضرت(ص) نے  شہيد كے بچوںكو پيار كيا ، گلے لگايا تو آپ(ص) كى آنكھوں سے آنسو نكل كرڈاڑھى پر بہنے لگے _حضرت جعفر كى بيوى نے پوچھا _ '' اے اللہ كے رسول (ص) ميرے ماں باپ آپ(ص) پر فدا ہوں ، آپ(ص) ميرے بچوّںكو اس طرح پيار كررہے ہيں جيسے كسى يتيم كو پيار كياجاتا ہے گويا ان كے باپ اس دنيا ميں نہيں رہے ؟''رسول (ص) خدا نے فرمايا ، ہاں وہ قتل كرديئےئے ، پھر فرمايا، اے اسماء ايسا نہ ہو كہ تم اپنى زبان سے كوئي ناروا بات نكالو اور سينہ كو بى كرو ميں تمہيں خوشخبرى سناتا ہوں ، خدا نے جعفر كو دو ، ''پَر'' عطا كئے ہيں جن سے وہ بہشت ميں  پرواز كرتے ہيں _(33)